Diari Oficial de la Generalitat Valenciana


Sumari del DOGV 6520, del 13-05-2011 (2011/4957)

Notificació de la sentència dictada en el judici de divorci contenciós número 338/2008.
---------------------------------------------------------------------------------------

### Dades del document

Número de DOGV
:   6520

Data del DOGV
:   13-05-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/4957


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el judici de divorci contenciós número 338/2008. [2011/4957]  
Assumpte civil 000338/2008  
Part demandant: Tetyana Yefymova.  
Part demandada: Ahmet Kurti.  
En el judici a què es fa referència s'ha dictat la resolució que té el text que, literalment, és com segueix:  
«Dispositiva  
I. Estime íntegrament la demanda de divorci presentada per la procuradora dels tribunals senyora Diego Sarabia, en nom i representació de Tetyana Yefymova, contra Ahmet Kurti, en rebel·lia en aquestes actuacions, i dispose el divorci del seu matrimoni.  
II. Dispose l'adopció de les mesures següents:  
1. Els litigants podran viure separats, cessant la presumpció de convivència conjugal.  
2. La revocació dels consentiments i poders que qualsevol dels cònjuges haguera atorgat a l'altre, i cessa la possibilitat de vincular béns privatius de l'altre cònjuge en l'exercici de la potestat domèstica.  
  
3. S'atribueix l'ús i gaudi de l'habitatge conjugal siti a Torrevieja, carrer de José Romero Hurtado, número 12, planta 3, porta 3, a l'actora, així com el parament familiar i els efectes i tots altres objectes mobles que s'hi troben.  
III. No faig imposició de les costes a cap de les parts, per això cadascuna pagarà les costes causades a instàncies seues i les comunes a mitges.  
Aquesta resolució, una vegada siga ferma, es notificarà d'ofici al registre civil corresponent.  
S'unirà una testimoniança d'aquesta resolució a les actuacions principals i se'n portarà l'original al llibre de sentències d'aquest Jutjat.  
Notifiqueu aquesta resolució judicial a les parts i advertiu-los que s'hi pot interposar un recurs d'apel·lació dins dels cinc dies següents a la notificació, el qual cal interposar davant d'aquest Jutjat i serà resolt per l'Audiència Provincial d'Alacant. Per a interposar aquest recurs, la part haurà de dipositar en el compte del jutjat la quantitat de 50 euros. Per a l'admissió del recurs caldrà que, en preparar-lo, s'haja dipositat a l'entitat de crèdit corresponent i en el compte de dipòsits i consignacions obert a nom del Jutjat, la quantitat objecte de dipòsit, cosa que haurà de ser acreditada. No s'admetrà a tràmit cap recurs que no tinga el dipòsit constituït. El Ministeri Fiscal quedarà exempt de constituir el dipòsit. Si la persona que recorre haguera incorregut en defecte, omissió o error en la constitució del dipòsit, es concedirà a la part el termini de dos dies per a l'esmena del defecte, amb l'aportació si pertoca de documentació acreditativa. Si no ho efectua, es dictarà una interlocutòria que pose fi al tràmit del recurs, o que no admeta la demanda, i quedarà ferma la resolució impugnada (DA 15a de la Llei Orgànica 1/2009, de 3 de novembre, complementària de la Llei de Reforma de la Legislació Processal per a la implantació de la Nova Oficina Judicial, per la qual es modifica la Llei Orgànica 6/1985, d'1 de juliol, del Poder Judicial).  
  
Aquesta és la meua sentència, que pronuncie, mane i firme, en el dia de la seua data».  
Atés que es desconeix el domicili o la residència actuals de la part demandada, mitjançant la resolució del dia de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis d'aquest Jutjat o butlletí oficial per a portar a efecte la diligència de notificació de sentència.  
  
Torrevieja, 23 de març de 2011.- La secretària judicial: Ana Soler Beltrán.